CELEX: 62016TN0339
Language: sk
Date: 2016-06-26 00:00:00
Title: Vec T-339/16: Žaloba podaná 26. júna 2016 – Ville de Paris/Komisia

29.8.2016   
            
            
               SK
            
            
               Úradný vestník Európskej únie
            
            
               C 314/27
            
         Žaloba podaná 26. júna 2016 – Ville de Paris/Komisia
   (Vec T-339/16)
   (2016/C 314/38)
   Jazyk konania: francúzština
   
      Účastníci konania
   
   
      Žalobca: Ville de Paris (Paríž, Francúzsko) (v zastúpení: J. Assous, avocat)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nariadenie Komisie (EÚ) č. 2016/646 z 20. apríla 2016, ktorým sa mení nariadenie (ES) č. 692/2008, pokiaľ ide o emisie ľahkých osobných a úžitkových vozidiel (Euro 6),
            
         
               —
            
            
               zaviazal Európsku komisiu, aby zaplatila symbolické 1 euro ako náhradu škody spôsobenej Ville de Paris prijatím uvedeného nariadenia,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na neplatnosti nariadenia Komisie (EÚ) č. 2016/646 z 20. apríla 2016, ktorým sa mení nariadenie (ES) č. 692/2008, pokiaľ ide o emisie ľahkých osobných a úžitkových vozidiel (Euro 6) (Ú. v. EÚ L 109, 2016, s. 1; ďalej len „napadnuté nariadenie“) z dôvodu nedostatku právomoci, keďže Európska komisia nevhodne použila regulačný postup s kontrolou. Komisia nemala z vecného hľadiska právomoc a porušila pri prijímaní napadnutého nariadenia podstatné formálne náležitosti.
            
         
               2.
            
            
               Druhý žalobný dôvod založený na neplatnosti napadnutého nariadenia z dôvodu porušenia ustanovení primárneho práva, sekundárneho práva v oblasti životného prostredia, ako aj subsidiárnych právnych noriem práva Európskej únie, spôsobeného nedodržaním všeobecných zásad európskeho práva životného prostredia, ako aj zásad právnej istoty a legitímnej dôvery.
            
         Pokiaľ ide o časť žaloby týkajúcu sa náhrady škody, žalobca tvrdí, že podmienky vzniku mimozmluvnej zodpovednosti Únie sú splnené, keďže v prvom rade je napadnuté nariadenie poznačené nezrovnalosťami tak po vecnej, ako aj po formálnej stránke, po druhé toto nariadenie spôsobilo žalobcovi skutočnú a určitú škodu a po tretie nemožno spochybniť priamu príčinnú súvislosť medzi konaním Komisie a údajnou ujmou.